Il-Kwadru tal-Annunzjazzjoni fil-Knisja Parrokkjali ta' Ħal Tarxien Il-Knisja Parrokkjali ta' Ħal Tarxien bi mogħnija b'xogħlijiet ta' livell artistiku għoli. Fost dawk l-aktar importanti nsibu l-kwadru tal- artal maġġur, li jirrapreżenta l-Annunzjazzjoni ta' Marija, artist għamel fl-1895, jiġifieri ħames snin wara l-mewt tal-artist Taljan. Nistgħu ngħidu li Gagliardi kien l-akbar kompetitur ta' Cali, u li għat-tajjeb jew il-ħażin kellu influwenza kbira fuq l-artist Malti, għax għalkemm Gagliardi ma ġiex Malta, permezz t'ammiraturi influwenti Maltin fosthom l-edukatur Malti, Mons. Paolo Pullicini, konstantament kien f'kompetizzjoni għall-kummissjonijiet tal-kwadri reliġjużi, li f'dak il-perjodu kienu mezz importanti għall-għajxien tal-artist Malti. Gagliardi twieled f'Ruma fl-1809, studja l- Accademia di San Luca, waħda mill- aktar bħala regola jmorru jkomplu l-istudju artistiku tagħhom. F'din l-akkademja Gagliardi studja taħt Tommaso Minardi (1787-1871), Gaspare Landi (1756-1830) u Vincenzo Cammuccini (1771-1844), u kien onorat bħala membru tal-Virtuosi al Pantheon tal-istess akkademja. Il-kwadru tal-Annunzjazzjoni jġib id-data tal-1874, ftit snin wara żewġ kummissjonijiet importanti; il-kwadru tal-Madonna tal-Guardian Angel (1873) u l-pitturi ta' wieħed mill- kappelluni tal-Katedral tal-Imdina u dak tal-Madonna bil-Bambin (1868) li ħa post il-kwadru tal-Madonna ta' Filermos fil-Konkatidral ta' San Ġwann. Nistgħu ngħidu għalhekk li dan il- kwadru hu wieħed mill-ewwel xogħlijiet ta' Gagliardi f'Malta. Skont Rafel Bonnici Cali, il-kwadru tal-Annunzjazzjoni kien magħżul mill-Isqof Pace Forno nnifsu, u għalih il-familja Abela ħallset is-somma ta' mitejn lira, somma kbira għal dak iż-żmien. Bonnici Cali jirrakkonta wkoll, li tradizzjonalment hu miżmum li ta' din il- kummissjoni, l-Isqof kien ħa bħala rigal mingħand Gagliardi l-kwadru ta' San Gejtanu, għall- kor tal-Parroċċa tal-Ħamrun. Xogħol ieħor ta' Gagliardi fil-knisja ta' Ħal Tarxien, għalkemm 64 L, Għaqda Kultura u Armar Marija Annunzjata ta' qies żgħir, hu l-kwadru tond tal-Madonna tad-Duttrina fl-artal tal-Madonna tal-Karmnu. Ix-xogħol ta' Gagliardi jirrifletti l-istudju tiegħu taħt artisti ta' xejriet artistiċi differenti u fih insibu doża ta' estetika Barokka, imħallta ma' dik Purista. Gagliardi jispira ruħu mill-Arti Barokka u dik Rinaxximentali, iżda l-kulur tiegħu hu applikat fuq it-tila permezz ta' żebgħa rqiqa u b'pinzellati preċiżi, fil-manjiera ta' Tommaso Minardi. Is-suġġett li jirrapreżenta, iżda, jagħtih l-interpretazzjoni personali tiegħu. Il-kwadru tal-Annunzjazzjoni ta' Ħal Tarxien juri 'l Marija mhux fil-mument tas-sorpriża għad-dehra tal-Anġlu, kif wieħed spiss jara, imma fil-mument meta bl-umiltà qed tagħti l-kunsens tagħha lejn ir-rieda tal-Missier. Il-Kwadru hu ddominat minn moviment djagonali li minn Marija għarkupptejha fl-art iwassallek ħarstek lejn l-Arkanġlu Gabriel, li jidher fuq sħaba, u b'sebgħu l-werrej jindika 'l fuq lejn dawl li jillumina u jimmodella wiċċ Marija u l-kamra, jew aħjar l-ispazju tal-kwadru. Dan il-moviment djagonali hu megħjun minn natura morta fil-pjan ta' quddiem, li bil- kuntrast li joħloq permezz tat-tonalità skura tagħha tirrinforza dan il-moviment, li l-artist imbagħad iwaqqaf ħesrem b'linja orizzontali li fuqha hemm vażun bil-ġilju, u permezz tal- mant ta' Maria stess, li fuq in-naħa ta' darha jsegwi l-kument vertikali tal-kwadru. Din il-linja vertikali u l-angolu tar-ras baxxuta ta' Marija ssibu refless fil-grupp ta' tliet anġli ċkejkna li jiġbdulek ħarstek lejn id-dawl fin-nofs ta' fuq tal-kwadru, li permess tal-linja djagonali t'id l-Arkanġlu jerġa' jeħodlok ħarstek imbagħad terġa' l-mawra mal-kwadru. Mingħajr dubju ta' xejn, jekk wieħed jipprova jqabbel l-arti ta' Gagliardi mal-arti avangardista tal-istess perjodu, speċjalment minn dak li kien qiegħed isir fl-arti reliġjuża, ix-xogħol ta' dan l-artist jikklassifika ruħu bħala tradizzjonalista, li jħares lura lejn l-arti ta' Minardi, id-direttur tal-Accademia di San Luca, li fl-ewwel nofs tas-seklu dsatax iddomina x-xena tal-arti f'Ruma, kif ukoll indirettament f'Malta, permezz tal-allievi u dixxipli tiegħu Maltin. Madankollu jekk wieħed jieħdu fil-kuntest tal-arti reliġjuża ta' tmiem is-seklu, u aktar u aktar f'dik Maltija, fejn apparti x-xogħol frisk u oriġinali għal Malta ta' Cali, li fl-1867 kien għadu kif ġie lura mill-istudju tiegħu f'Napli, l-arti kienet għadha ddominata mill-estetika Rumana, dik Purista ta' Minardi mħallta ma' dik aktar kiesha, riġida u nieqsa minn kull espressjoni personali tan-Nazzareni, miġjuba direttament f'Malta mingħand Fredriech Overbeck (1789— 1869) innfisu, permezz tal-allievi tiegħu, l-aħwa Guzeppe (1787-1858) u Vincenzo Hvzler (1813-1849). Wara l-mewt ta' Giuseppe Hvzler l-artist Malti baqa' marbut ma' din l-istil, pero issa kien nieqes mill-fervur artistiku. Għalhekk l-arti ta' Gagliardi, għall-pubbliku Malti, kienet distakk komplet minn dik li kien imdorri jara, u li kien wisq Nordiku għall-gosti Mediterranji tiegħu. Għall-kuntrarju ta' dawn l-artisti, bl-interpretazzjoni personali, u permezz ta' pinzellati pittoriċi Gagliardi, ibiddel dak li mhux tanġibbli, f'wieħed tanġibbli, f'realtà straordinarja ħelwa u sentimentali. Il-figuri sagri ta' Gagliardi huma mmedellati u mpittra bi sfumar sottili ta' toni armonjużi, li jirrendu l-figuri mhux aktar imxekkla mis-sens ta' gravità mondana. Għalkemm tabilħaqq jappartjenu għar-razza umana, u jikkonfermaw mal-liġi u l-istruttura anatomika, imma jdura u jiċċaqalqu f'atmosfera mistika, tal-ħolm skont ir-reliġjożità tal-poplu ta' dak iż- żmien, li kienet tagħtih il-forza jikkombatti l-ħajja. l Rafel Bonnici Cali, L-Arti fil-Knisja tal-Parroċċa, f' Il-Knisja Parrokkjali ta' Ħal Tarxien, Ed. Festa Titulari Marija Annunzjata - Festa 2009